เรียนคุณที่เคารพกระผมและแฟนเป็นรักร่วมเพศ(ชาย) คบกันมา 4 ปี แฟนของผมเขามีเชื้อ HIV แต่รับประทานยาตลอด จนตรวจไม่พบเชื้อเเล้ว ทุกครั้งที่กระผมและแฟนมีเพศสัมพันธ์กันกระผมจะป้องกันโดยสวมถุงยางตลอดกระผมไปตรวจเลือกที่คลินิกนิรนามเป็นประจำเเละตอนนี้ผลก็ยังเป็นปรกติดีทว่ากระผมสงสัยว่าการป้องกันด้วยการใช้ถุงยางอนามัยเพียงอย่างเดียวเพียงพอหรือไม่ เเละจำเป็นที่จะต้องรับประทานยา เพร็พ (PrEP) ควบคู่กันไปด้วยหรือไม่?
สวัสดีค่ะ ชายนิรนามคำถามเพิ่มเติมที่ว่าจำเป็นต้องกินยา เพร็พ (PrEP) ควบคู่กันไปด้วยหรือไม่นั้นยา Prep คือยาต้านไวรัสที่ใช้ในการป้องกันเชื้อเอชไอวี (HIV) ก่อนการสัมผัสโรค โดยการรับประทานยาวันละหนึ่งเม็ดทุกวัน การใช้ยา PrEP ไม่สามารถป้องกันโรคติดต่อทางเพศสัมพันธ์อื่น ๆ ได้ จึงยังจำเป็นต้องใช้ถุงยางอนามัยในการป้องกันโรคติดต่อทางเพศสัมพันธ์อื่นๆร่วมไปด้วยทุกครั้งการรับประทานยา PrEP หากกินอย่างถูกต้องต่อเนื่องทุกวัน สามารถป้องกันการติดเชื้อเอชไอวีได้อย่างมีประสิทธิภาพสูงมากประมาณ 95-99% ยิ่งถ้ามีการใช้ถุงยางอนามัยร่วมด้วย โอกาสติดเชื้อมีน้อยในกรณีนี้ที่มีแฟนมีเชื้อไวรัส hiv แต่ควบคุมไว้ได้ดีด้วยยา ตรวจจนไม่พบเชื้อ อาจจะไม่มีความจำเป็นต้องใช้ยา PrEP แต่อย่างไรก็ตาม แนะนำการประเมินความเสี่ยงกับแพทย์อีกครั้ง และอาจต้องทราบประวัติการรักษาของแฟนที่แน่ชัดด้วยค่ะ